अब गाँव में ऐसे फुटकर कामों के लिए काम में लिए जाने वाले हलवाहे या मजदूर कम ही मिलते हैं। नरेगा सबको खींच ले गया है। गाँव में बैठे बैठे समय व्यतीत हो रहा था.... सो मैंने सोचा कि क्यों न मैं ही इन गेहूँओं को कंडाल में पलट दूँ। और लग गया इस काम में। एक दो आस पड़ोस के युवा छोकरे जो मेरे भतीजे लगते थे उन्हें पकड़ा। एक साईकिल ली। बोरों में से आधे आध पर एक दूसरे बोरे में हिस्सा किया ताकि गेहूँ ले जाने में आसानी हो…..।